Posttraumatisk belastningsreaktion

Posttraumatisk belastningsreaktion (PTSD, fra engelsk post-traumatic stress disorder), også kaldet posttraumatisk stresstilstand, er en psykisk lidelse, der kan udvikle sig efter en hændelse, hvor menneskets psykiske kapacitetssystem ikke kan håndtere oplevelsen. Det kan f.eks være en krigshandling, tortur, voldtægt, overfald, bilulykke, mobning, naturkatastrofe, brand, terrorangreb eller et pludseligt og uventet tab, af en man er nært knyttet til. 

PTSD blev i 1980 officielt anerkendt som psykisk lidelse af American Psychiatric Association med optagelsen i tredje udgave af DSM (DSM-III). PTSD er særlig blandt de psykiske lidelser ved, at der i diagnosen, indgår en ætiologisk komponent, nemlig den stressfremkaldende begivenhed.

Symptomer 
Nedenstående symptomer kan optræde som følge af posttraumatisk reaktion:
 Familievold
 Flashbacks: Tilbagevendende genoplevelser af situationen.
 Genoplevelser: Ting som minder om situationen. 
 Søvnbesvær og mareridt: Mareridt om situationen og søvnløshed
 Stressreaktioner: Bliver utroligt stressede 
 Støjoverfølsomhed: Voldsom reaktion på lyde der kan minde om situationen. 
 Overdreven opmærksomhed
 Overreaktion ved forskrækkelse: Farer sammen
 Hyperaktivitet: Begynder at lave en masse for at glemme situationen.
 Isolationstendens: Lukker sig ud fra familie og venner 
 Mistro: Følelse af afsondrethed og fremmedgørelse. Kan miste tilliden til andre.
 Nedsat følelsesliv: Viser ikke særlig mange følelser.
 Misbrugsproblemer: Prøver at drikke alkohol eller indtage stoffer for at glemme situationen. 
 Depression 
 Lavt selvværd 
 Seksuelle problemer og impotens 
 Personlighedsforandring 
 Selvmordstanker og selvmord.
 Stammen: Man får talebesvær og stammer meget.
 Selvdestruktiv adfærd.
 Subtil vold
 Særlig sensivitet
 Rastløshed
 Afmagt

Behandling 
Der findes flere psykoterapeutiske metoder til behandling af PTSD. Sundhedsstyrelsen anbefalinger går på traumefokuseret KAT (Kognitiv Adfærds Terapi) samt EMDR (Eye Movement Desensitisation and Reprocessing). Ifølge Medicinsk Teknologi Vurdering (MTV) fra region SydDanmark er også SE (Somatic Experiencing) en anbefalet terapeutisk metode.
Udover ovennævnte metoder er der flere andre, både til forebyggelse samt behandling af følgesymptomer. Effektstudier af psykoterapi for PTSD viser en behandlingsrespons på ca. 60 %

Terapiformer: Psykoterapi, vredeterapi, sorgterapi, musikterapi, åndedrætsterapi, individuel terapi, gruppeterapi, adfærdsterapi, kroppsyketerapi, tegneterapi, genkaldelsesterapi, parterapi, familieterapi, socialterapi mm. 

Desuden anvendes farmakologisk behandling med f.eks. SSRI-præparater og atypiske antipsykotika. Effektstudier af disse farmakologiske interventioner viser en behandlingsrespons på ca. 60 %

Klassifikation 
I WHO's sygdomsklassifikation ICD-10 har PTSD sin selvstændige kategori: F43.1 i 10. version.

Tidligere talte man om "granatchok" og "krigsneurose", men i lægelige sammenhænge anvendes disse betegnelser ikke længere. Betegnelse "granatchok" stammer fra et foredrag givet i 1917 af den engelske psykiater William Rivers.

PTSD er ikke det samme som posttraumatisk hjernesyndrom (F07.2) som skyldes et (fysisk) hjernetraume.

PTSD og hjernen 
Studier af krigsveteraner med fysiske hjerneskader tyder på at hjerneområderne der betegnes den ventromediale præfrontale hjernebark og amygdala er afgørende involveret i PSTD:
Veteraner som har fysisk skade i en eller to af disse regioner har lavere forekomst af PTSD.

Se også 
 Seksuelt misbrug af børn
 Prostitution
 Tusind-meter-blikket

Referencer

Ekstern henvisning 

 www.lptsd.dk  https://landsforeningenforptsd.dk/ - foreningens hjemmeside har viden om sympt., behandling, pjece og meget andet
Traume.dk, – Vidensportal om PTSD og traumer – Film og informationsopslag om traumer, særligt hos flygtninge og indvandrere.

 PTSDforum, – PTSDforum – Når psyken driller  – Dansk website med udførlig dagbog om et ptsdforløb samt omfattende vidensdatabase om ptsd, nyheder, ny forskning, nyttige pjecer og meget andet.

 

 NetPsykiater.dk, PSTD – posttraumatisk belastningsreaktion  – Beskrivelse af symptomer og behandling

Psykiske sygdomme